GiliGold/VAD_KnessetCorpus huggingface dataset:
משה גפני: מר כהן, כדאי שנקיים דיון ענייני, כי אני חושב שאני מזדהה עם הטענות שלך בעניין הזה.
12943: אנחנו ישבנו ב-14 בנובמבר על הרשימה.
12943: לא הוועד ולא ההסתדרות קיבלו את הרשימה.
משה גפני: האם נמצא פה נציג ההסתדרות?
12943: אולי בגלל הסיבה שמר מקסים לוי דיבר עליה קודם, נציגי ההסתדרות העדיפו לא לבוא.
12943: יש להם סיבות שלהם.
משה גפני: אבל ההסתדרות צריכה להיות מעונינת לא לפטר עובדים.
12943: אנחנו נמשיך, ונציג ההסתדרות אולי יבוא ויאמר את דברו.
12943: החלטנו שאנחנו מוציאים רשימות מפוטרים, ואנחנו ממשיכים בהבראה של העיר.
12943: הוחלט גם שיתקיימו בחירות ב-14 במאי בשנה זו, שנת 2002.
12943: לעניות דעתי, אני חושב שהעיר לא מוכנה לבחירות, ומי שאומר שהעיר מוכנה לבחירות, עושה טעות.
12943: אני אמנם הודעתי לשר שאני לא רוצה להישאר בתפקיד, אבל לדעתי, ועדה קרואה צריכה להמשיך לפעול שם.
12943: אני אומר לכם שעומדים לעשות טעות חמורה.
12943: מדינת-ישראל עומדת לשלם הון תועפות כדי לקיים בחירות, כאשר העיר לא מוכנה לבחירות האלה.
12943: העיר נמצאת בגירעון של 110,000,000 שקל.
12943: יש לה הלוואות לטווח ארוך של 90,000,000 שקל, יש לה הלוואות בשוטף של 20,000,000 שקל.
12943: אף בנק לא רוצה "להסתכל" לכיוון שלנו.
12943: עם כל הכבוד לנציגי משרד הפנים, שבאמת משתפים אתנו פעולה, יחד עם זאת צריך להבין שקבענו תכניות הבראה, שאנחנו לא יכולים לעמוד בהן.
משה גפני: מה התקציב השוטף של העירייה?
12943: העיר מתנהלת על משהו כמו 250,000,000 שקל בשנה, כאשר היא "יבשה" לגמרי, כלומר: כאשר אנחנו לא עושים שום דבר בעיר.
12943: הגירעון השוטף כל חודש עומד על 2,000,000 שקל.
משה גפני: מה התקציב החודשי שלכם?
12943: אנחנו גובים פחות או יותר 18,000,000 שקל בחודש.
משה גפני: מה התקציב השנתי שאתה מאשר בעיריית לוד?
12943: בסביבות 220,000,000-230,000,000 שקל.
משה גפני: זה התקציב השנתי.
משה גפני: מה סך כל החובות?
12943: 110,000,000 שקל.
משה גפני: ומה לגבי ה-90,000,000 שקל שהזכרת?
12943: 90,000,000 שקל הם חובות לטווח ארוך.
משה גפני: אז מדובר ב-200,000,000 שקל.
12943: לא, סך הכל מדובר ב-110,000,000 שקל.
12943: תראה, זה לא סכום רציני עבור עיריית ירושלים, אבל עבור עיריית לוד זאת בעיה, כי הבנקים לא "מסתכלים" לכיוון שלה.
משה גפני: זאת אומרת שיש לך חובות שמהווים חצי מהתקציב השנתי שלך, ואתה גם צריך לנהל את העיר.
משה גפני: את כל זה שאלתי רק לשם האינפורמציה, כי הדיון לא נסב על הוועדה הקרואה, אלא על פיטורי העובדים.
משה גפני: האם אתה יכול להמתין עם פיטורי העובדים עד שיתקיימו הבחירות?
12943: אני יכול הכל.
מקסים לוי: אבל האם עשית שימוע לעובדים?
מקסים לוי: אלה דברים חשובים.
12943: לפי הסדר הנכון, השימוע לא מתבצע לפני חלוקת המכתבים, אלא קודם מתבצעת חלוקת המכתבים ואחר-כך מתבצע השימוע.
מקסים לוי: האם קודם כל מחלקים מכתבי פיטורים לעובדים?
מקסים לוי: אני הייתי בוועד עובדים וגם יושב-ראש מועצת העובדים במשך שנים ארוכות.
משה גפני: שלום חבר-הכנסת יגאל ביבי.
משה גפני: חבר-הכנסת מקסים לוי מלין על כך שמפטרים עובדים לפני שמתקיימות בחירות בלוד.
12943: כשאתה שואל האם אני יכול, אני עונה לך שהכל אפשרי.
12943: יש אחד שאומר "אחריי המבול", אבל אני לא אומר את זה.
12943: אני אמרתי שאני באתי לבצע משימה לאומית.
12943: המשימה הלאומית שלי, לפי רצוני – כי אם הייתי לוחץ, יכולתי גם להישאר זמן רב יותר – מסתיימת ב-14 במאי בשנה זו.
12943: כדי להיות פופולרי, אני לא צריך לפטר עובדים.
12943: להפך, כדי להיות פופולרי, הייתי צריך להביא עובדים ולהשאיר את העובדים האלה בעירייה.
12943: בעוד ארבעה חודשים אני אסיים את הקדנציה הזאת, ואני לא אתמודד בבחירות.
12943: אני אומר שאני עומד לפטר עובדים, כי אני צריך לעשות הבראה.
12943: בנוסף, משרד הפנים עשה תכנית הבראה.
12943: לפי תכנית ההבראה הזאת, אני חייב לפטר עובדים, אחרת גם את הגרושים שאני מקבל ממשרד הפנים לא אוכל לקבל.
משה גפני: מר דוד כהן, עיריית לוד היא מקום העבודה שלכם ומקור הפרנסה שלכם.
משה גפני: אני לא רוצה לגלוש לנושא של הוועדה הקרואה והבחירות.
משה גפני: זה אמנם עניינה של הוועדה כאן, אבל זה לא נושא הדיון.
משה גפני: הדיון כאן צריך להיות ממוקד רק בנושא של העובדים.
משה גפני: האם ועד העובדים לוקח בחשבון את המציאות הזאת, שבה יש לעירייה גירעון כל-כך גדול, ושבסופו של דבר גם משרד הפנים וגם משרד האוצר לא יוכלו לתת לכם כסף אין סופי?
משה גפני: האם אתם מסכימים למה שאומר מר ביבי, שהוא באמת לא איש פוליטי?
משה גפני: האם אתם מקבלים את התכנית הזאת?
דוד כהן: אדוני היושב-ראש, אני רוצה לומר משפט אחד, שאולי יהיה חריף מדי – אני בוש ונכלם ממה שקורה פה.
דוד כהן: אם היו נותנים לך את הנתונים המדויקים, היית אומר דברים אחרים.
דוד כהן: 80% מעובדי עיריית לוד מקבלים משכורת של 3,200 שקל לחודש.
דוד כהן: ידוע שמרכז הסחר הארצי של סמים נמצא בלוד, שהחינוך שם דורג במקום השני בתחתית הטבלה, שהכבישים הכי גרועים במדינת-ישראל נמצאים שם, וגם הבנייה הבלתי חוקית משתוללת בעיר.
דוד כהן: כל צרות העולם התנקזו בעיר אחת, ששמה לוד.
דוד כהן: בשלוש השנים האחרונות פיטרנו קרוב ל-300 עובדים.
דוד כהן: 300 זה לא סתם מספר, אלא מדובר ב-300 משפחות, שלכל אחת יש חמישה או שבעה ילדים ובעל נכה.
דוד כהן: גם ברשימה הזאת מופיעה אלמנה שיש לה שבעה ילדים.
דוד כהן: תבין לאיזה מצב הם הגיעו, מפטרים עובדים כדי למצוא חן בעיני משרד הפנים.
דוד כהן: מי מייצג את משרד הפנים?
דוד כהן: בלי לפגוע בכבוד היושב פה שהוא חשב מלווה, פעם בשבוע הוא מגיע מקריית-שמונה או מיסוד המעלה בטיסה לנתב"ג, לוקח משם מונית לעירייה - כי הוא אפילו לא יודע מה שם הרחוב בו נמצאת עיריית לוד - ואז הוא אומר: אני רוצה לראות 60 מפוטרים.
דוד כהן: זה מספר עבורו.
דוד כהן: מה שחשוב לו זה לבוא למשרד הפנים ולהגיד לנציגיו "הנה, הצלחתי", כי אם מחר יצטרכו להקים ועדה קרואה ביהוד, שוב יעסיקו אותו.
דוד כהן: הוא בסך הכל יועץ חיצוני של משרד הפנים, ומה הוא רוצה?
דוד כהן: הוא רוצה להצליח, כדי שמחר משרד הפנים יעסיק אותו ביהוד, בקריית-שמונה והשד יודע איפה עוד יתקיימו ועדות קרואות.
דוד כהן: האם אכפת לו מעיריית לוד?
דוד כהן: האם הוא מכיר את עובדי עיריית לוד?
דוד כהן: האם מנכ"ל משרד הפנים העיז פעם להגיע לעיריית לוד, כדי לבדוק מה קורה שם?
דוד כהן: העיקר, קבעו שצריך לפטר 100 עובדים, וזהו זה.
דוד כהן: אני תמיד טוען, שאם יש בחירות בעיריית לוד, צריך לתת לראש העיר הנבחר למלא את תפקידו.
דוד כהן: אולי הוא ישנה את תכנית ההבראה, אולי הוא יצמצם בשעות הנוספות, אולי הוא יצמצם בשיחות הטלפון.
דוד כהן: הפתרון היחיד שקיים הוא לא רק פיטורים.
דוד כהן: צריך גם להסתכל על הצד של המשפחות המסכנות האלה.
דוד כהן: האם אין מספיק צרות בלוד?
דוד כהן: האם רק המפוטרים האלה יצילו את עיריית לוד?
דוד כהן: אני מבטיח לך, שגם אם יפטרו 100 עובדים, מצב העיר יישאר כמות שהוא.
דוד כהן: הרי מה יקרה?
דוד כהן: אני אתן לך את הרשימה של כל אותם מפוטרים.
דוד כהן: מדובר על מוגבלים ועל אנשים שישבו בבתי-סוהר.
דוד כהן: אדוני המנכ"ל, האם אני יכול לגלות משהו שרק אתה ואני יודעים?
דוד כהן: אני מגלה פעם ראשונה, שאחד העובדים האלה רצה להתאבד, ובלע כדורים.
דוד כהן: עוד מעט היינו קוראים בעיתון, שעובד עיריית לוד התאבד בגלל מכתב פיטורים.
דוד כהן: רק מר ביבי ואני יודעים את הסיפור הזה, וזאת פעם ראשונה שאני מספר אותו.
דוד כהן: עד לאן רוצים להגיע בעיר הזאת?
דוד כהן: עם כל הכבוד לאריה ביבי שהוא חבר טוב שלי, שיסביר לי אדוני החשב המלווה עד לאן רוצים להגיע בעיר הזאת.
דוד כהן: האם אין לכם טיפת אנושיות או כבוד כלפי העובדים?
דוד כהן: אחרי 25 שנות עבודה, העובדים מקבלים בדואר מכתבי פיטורים, כאשר לא הזמינו אותנו לדיון בנושא.
דוד כהן: אני מבקש שתחכו עוד ארבעה חודשים.
משה גפני: מר כהן, מה אתה מציע?
דוד כהן: אני מציע לעשות את מה שחבר-הכנסת מקסים לוי הציע.
דוד כהן: אחרי הבחירות ואחרי שייבחר ראש עיר, הוא יישב עם נציגי משרד הפנים ועם ועד העובדים של העירייה.
דוד כהן: לא יהיה אסון אם ימתינו ארבעה חודשים.
מקסים לוי: האם אתה חושב שזה אתי לשלוח מכתב בדואר למפוטר?
12943: אבל זה לא נושא הדיון.
מקסים לוי: אף פעם לא ראיתי ששולחים מכתב בדואר למפוטר.
12943: הוועד לא מוכן לקבל את המכתבים וגם ההסתדרות לא מוכנה לקבל את המכתבים, אז איך תיתן להם את המכתבים?
משה גפני: מר מרדכי, למה אי אפשר להמתין עם הפיטורים?
משה גפני: אנחנו עוסקים בבעיות אנושיות, ובכלל, פיטורי עובדים זה דבר נורא ואיום.
מוטי מרדכי: אין ספק שפיטורי עובדים זה אחד הדברים הקשים ביותר.
משה גפני: אני מתאר לעצמי שבכל מסכת של פיטורים יש מקרים קשים, כמו המקרה שתיארת, מקרה של אלמנה שיש לה שבעה ילדים.
משה גפני: גם המקרים שלא מוגדרים מקרים קשים, הם קשים ביותר.
משה גפני: גם אין לי ספק שמצב עיריית לוד מאד קשה.
משה גפני: זאת אחת העיריות שעומדות בפני מצב קשה ביותר.
משה גפני: יושב-ראש הוועדה הקרואה היה צריך לעבוד קשה מאד, והוא בעצמו אמר שבחלק מהדברים הוא לא הצליח, שהרי הוא לא מלאך.
משה גפני: השאלה היא האם אי אפשר להמתין עוד ארבעה חודשים.
משה גפני: אני לא אומר שצריך לזרוק את תכנית ההבראה, כי לא למדתי אותה, אבל אני אומר שצריך להמתין.
מוטי מרדכי: לגבי הנושא של ההמתנה, אני מניח שעוד מעט הנציגים של משרד האוצר ושל משרד הפנים שנמצאים כאן יביעו את העמדה שלהם.
משה גפני: כן, אני גם יכול להגיד מה הם יאמרו.
מוטי מרדכי: אני רק יכול להתייחס לתכנית ההבראה, שעם יישומה, העיר לוד אמורה לקבל כספים נוספים ממשרד הפנים.
מוטי מרדכי: עיריית לוד חתומה על תכנית הבראה מול משרד הפנים.
מוטי מרדכי: התכנית הזאת נחתמה במהלך שנת 2001.
מוטי מרדכי: המטרה הבסיסית היתה להגיע לאיזון תקציבי שוטף בשנת 2001.
מוטי מרדכי: התכנית לא הצליחה, ולכן הצעדים שנוקטים בהם עכשיו נועדו על מנת להגיע לפחות בשנת 2002 לאיזון תקציבי.
מוטי מרדכי: ברור לחלוטין שבלי שתי נקודות מרכזיות בתכנית, העסק לא יצליח: האחת – יש עוד סדר גודל של 60 עובדים שצריך לפטר, ושבעקבותיהם תהיה התייעלות בסדר גודל של 5,000,000-6,000,000 שקל; והשנייה – תגבור ההכנסות הצפויות.
מוטי מרדכי: אם העירייה לא תצליח לעמוד בשני היעדים האלה, אין לי ספק שהעירייה לא תצליח להגיע לאיזון תקציבי בשנת 2002.
מוטי מרדכי: אני מדגיש שברגע שנוקטים בצעדים מסוימים, משרד הפנים מעביר כסף, כי התכנית בנויה לפי צעדים.
מוטי מרדכי: אם יש פיטורי עובדים, המשרד מעביר כסף; אם יש תגבור בהכנסות מהגבייה, יש העברה כספית.
מוטי מרדכי: ברגע שיש העברות כספיות, יש גם שכר שמשולם בזמן.
מוטי מרדכי: נושא נוסף שיש להתייחס אליו הוא היכולת של העירייה לגייס אשראי מהבנקים, הלוואות לטווח ארוך.
מוטי מרדכי: ברגע שהעיר מתנהלת באופן מאוזן, יש יכולת טובה יותר לגייס הלוואות מהבנקים לטווח ארוך.
מוטי מרדכי: זאת התכנית.
דוד כהן: אנחנו בשביתה, ולא קיבלנו משכורת.
מקסים לוי: קודם כל, מוטי מרדכי רואה את הצד המקצועי של הדברים.
מקסים לוי: הוא מונה על-ידי משרד הפנים לחשב מלווה, והוא צריך לשמור על קופת העירייה.
מקסים לוי: מר מרדכי, נקבעה תכנית הבראה עם ראש העיר הקודם, לא הנוכחי.
מקסים לוי: מי שקובע תכנית הבראה אחרי שהוא מקים ועדה קרואה, קובע אותה לאחר שהשר השתכנע שהעניינים בעיריית לוד לא מתנהלים כשורה.
מקסים לוי: אז הוא קובע תכנית הבראה לוועדה הקרואה.
מקסים לוי: זה לא נעשה, וזה נאמר גם על-ידי סגן השר מעל בימת הכנסת.
מקסים לוי: אין לי ספק שצריך לעשות הבראה, אבל אני לא יודע האם צריך לפטר עובדים.
מקסים לוי: אולי צריך לקבל 200 עובדים נוספים?
מקסים לוי: יכול להיות שראש העיר החדש ירצה להעסיק קבלנים ולהכניס עובדים זרים שינקו בתי-ספר או יפנו אשפה, דבר שאף פעם לא קרה.
מקסים לוי: יכול להיות שמדיניות ראש העיר תהיה יצירת מבנה חדש.
מקסים לוי: לכן, אני לא חושב שצריך להתנות את קבלת הכסף בפיטורי העובדים בשלב הזה.
משה גפני: אני רוצה לשאול את נציג משרד האוצר, אולי צריך להמתין עם הפיטורים עד אחרי הבחירות?
עמית לנג: האלטרנטיבה של שינוי, עדכון או שדרוג תכניות ההבראה היא בידי משרד הפנים.
משה גפני: תשובה טובה.
משה גפני: מה אומרים נציגי משרד הפנים?
לילי פיינטוך: אנחנו בערך באותה עמדה.
לילי פיינטוך: רק כדי לדייק בדברים, משרד הפנים והעירייה חתמו על תכנית הבראה בשנת 2001.
משה גפני: זאת אומרת שאתם לא מתנגדים לשינוי.
לילי פיינטוך: משרד הפנים אחראי לקבל תכנית הבראה מאוזנת.
משה גפני: תשובות טובות.
12943: סליחה, עבורי זאת לא תשובה טובה.
12943: אם אני לא אעמוד בתנאי הזה של הפיטורים, משרד הפנים לא ייתן לי את המענק.
12943: נציגי משרד הפנים צריכים להעמיד את הדברים על דיוקם ולומר: גם אם לא תפטר עובדים, תקבל את המענק.
12943: את זה הייתי רוצה לשמוע.
גבי אסרף: שמי גבי אסרף, ואני יושב-ראש ההסתדרות במרחב לוד.
גבי אסרף: אני מוזמן לישיבה.
משה גפני: בטח שאתה מוזמן, אנחנו חיכינו לך.
משה גפני: האם אתה יודע על מה התקיים הדיון?
גבי אסרף: לא אמרו לי על מה דיברו כאן, אבל אני יכול להניח על מה דיברו.
גבי אסרף: עיריית לוד כבר פעמיים עברה תהליך של הבראה.
גבי אסרף: אנחנו פיטרנו קרוב ל-320 עובדים.
גבי אסרף: עוד לא קיימת עירייה אחת בארץ שעברה הליך הבראה כזה, ולכן אני לא חושב שיש מקום להיכנס לתכנית הבראה נוספת.
גבי אסרף: גם משרד הפנים לא דורש הבראה.
גבי אסרף: הוא דורש שימצאו את הנוסחה של איזון תקציבי, לא על חשבון העובדים.
גבי אסרף: אנחנו מתנגדים בכל תוקף לפיטורי עובדים.
משה גפני: חבר-הכנסת מקסים לוי ייצג אותך נאמנה בעניין הזה.
מרינה סולודקין: לנו מאד חשוב מה שקורה בלוד, בגלל שחלק נכבד מאוכלוסיית לוד הם עולים חדשים.
מרינה סולודקין: כל שבוע אני מקבלת פניות רבות של תושבים מלוד, שלא מרוצים ממצב העיר: בגלל המשטרה, בגלל שיש בנייה בלתי חוקית שמתבצעת על-ידי ערבים ובגלל שיש פשע בעיר.
מרינה סולודקין: בשבילי זה אחד הגורמים שמוכיחים שהמדינה נמצאת במשבר.
מרינה סולודקין: אני יודעת בפני איזו משימה עומד האדון הנכבד, מר אריה ביבי.
מרינה סולודקין: שמענו כאן דעות שונות.
מרינה סולודקין: גם מר גבי אסרף אמר דברים שאני מאד מסכימה איתם.
מרינה סולודקין: הוא אמר שתכנית ההבראה לא צריכה לבוא על חשבון העובדים, אבל השאלה היא על חשבון מה.
מרינה סולודקין: צריך לפרט ולתת פתרונות חלופיים, כי אנחנו מבינים שבתכנית ההבראה יש הגיון רב.
מרינה סולודקין: בטח שאני בעד פיטורים אחרי הבחירות, כפי שאמר חבר-הכנסת מקסים לוי.
משה גפני: מה שחבר-הכנסת מקסים לוי אומר – וזה נשמע הגיוני – זה שאין ויכוח לגבי נחיצותה של תכנית הבראה.
משה גפני: גם משרד האוצר וגם משרד הפנים לא יכולים להזרים כסף אין סופי, כי אחרת לא תצא שום תועלת מהעניין הזה.
משה גפני: אם יגיע ראש עיר וייבחר על-ידי הציבור, הוא יקבע תכנית שחייבת להיות מקובלת על משרד הפנים ועל משרד האוצר.
משה גפני: יכול להיות שהוא יחליט שלא צריך לפטר עובדים.
משה גפני: יכול להיות שהוא יחליט שהוא סוגר את התאורה בלוד, מעלה את המסים, מצמצם בשעות נוספות, או מעמיק את הגבייה.
גבי אסרף: שיחפשו חלופות אחרות.
משה גפני: השאלה מי יהיה ראש העיר הבא.
מרינה סולודקין: אני בעד הפתרון הזה.
מרינה סולודקין: מי שייבחר יוכל לעשות דברים בלי מהומה גדולה.
יגאל ביבי: מר דוד כהן תיאר את המצב בלוד, ואמר שיש שם פשע ושהכל שם הרוס.
דוד כהן: דייקתי במה שאמרתי.
יגאל ביבי: אין ספק שהמדינה עשתה לעצמה חיים קלים.
יגאל ביבי: לקחו אדם שהוא איש מעשי מאד, זרקו אותו שם ואמרו לו: שבור את הראש, אתה תילחם בפשע ובבנייה הבלתי חוקית, ולא נתנו לו כסף.
משה גפני: נתנו כסף.
משה גפני: לא נתנו מספיק, אבל נתנו.
מרינה סולודקין: כל הזמן פונים אליי גם בקשר לתחנת הרכבת בגני אביב.
יגאל ביבי: אמנם הוא אריה ואמנם קוראים לו ביבי, אבל עם כל הכבוד, הוא לא יכול להתגבר על כל הבעיות האלה...
יגאל ביבי: אני מתפלא על משרד הפנים, למה הוא קבע את הסנקציה הזאת, שאם לא יפוטרו עובדים, לא יועבר כסף.
יגאל ביבי: בעוד ארבעה חודשים יתקיימו בחירות.
יגאל ביבי: 60 עובדים בשישה חודשים עולים מיליון שקל וחצי.
יגאל ביבי: אני חושב שוועדת הפנים ואיכות הסביבה צריכה לפנות למשרד הפנים.
יגאל ביבי: בגלל שמתקיימת עכשיו מערכת בחירות, אנחנו רואים שאחד מחמם שם את השני ושיש שביתות.
12943: יש בחירות להסתדרות, לוועד ולראשות העיר.
מרינה סולודקין: העיר מושבתת לגמרי.
יגאל ביבי: אני חושב שאת יתר הסעיפים שמופיעים בתכנית ההבראה, צריך לדרוש מהוועדה הממונה לקיים.
יגאל ביבי: נושא העובדים הוא נושא קשה וכאוב, בעיקר בתקופה של אבטלה.
יגאל ביבי: אני חושב שוועדת הפנים ואיכות הסביבה צריכה לפנות למשרד הפנים, ולבקש ש-60 עובדים אלה יפוטרו בעוד חצי שנה, ולא לראות בזה סעיף הפעלה של הסכם ההבראה, אלא לתת לעירייה את הכסף המגיע לה, כדי שאריה ביבי יסיים את תפקידו בכבוד.
יגאל ביבי: כולנו פונים למשרד הפנים בבקשה הגיונית וצודקת זאת.
יגאל ביבי: לא כדאי להכניס עכשיו את העירייה ואת העובדים למערכת בחירות משולשת.
דוד כהן: ברגע זה עיריית לוד מושבתת.
דוד כהן: לא קיבלנו משכורת.
דוד כהן: אנחנו חמישה ימים כבר בשביתה.
דוד כהן: העיר לוד מלאה הררי זבל, הגנים ובתי-הספר לא פועלים.
דוד כהן: כי משרד הפנים לא מעביר כסף לעירייה.
לילי פיינטוך: אנחנו מעבירים מענק חודש בחודשו לעיריית לוד, אין דבר כזה שלא מעבירים כסף.
יגאל ביבי: גם לפי תכנית ההבראה ובהתאם להסכם?
לילי פיינטוך: בהחלט.
לילי פיינטוך: יש פה חשב, שיכול להבהיר את הנתונים.
משה גפני: מר מרדכי, מה עושים כדי שהעובדים יקבלו עכשיו משכורת?
משה גפני: אתה יודע מה, אני לא מבין במענקים ובהעברות.
משה גפני: השאלה היא מה עושים עכשיו, שכן העובדים לא מקבלים משכורת.
משה גפני: מראש אני אומר שאתם בסדר, ועכשיו נחשוב מה עושים היום עם העובדים.
מוטי מרדכי: אני חושב שצוות המשרד, בראשות המנכ"ל, יתכנס ונראה איך פותרים את הבעיה של השכר עד חודש מאי.
מוטי מרדכי: יש בעיה אמיתית.
מוטי מרדכי: צריך להתכנס, לשבת ולקבל החלטות.
יגאל ביבי: את השוטף מעבירים, אבל האם מעבירים את מענק ההבראה?
מוטי מרדכי: מאז שהוועדה הקרואה פועלת, העבירו בפועל לעיריית לוד 33,000,000 שקל על חשבון תכנית ההבראה.
מוטי מרדכי: נותרו בקופה עוד 15,000,000 שקל, במסגרת תכנית ההבראה.
מוטי מרדכי: 5,000,000 שקל מתוך ה-15,000,000 שקל כפופים לביצוע תכנית הפיטורים, ו-10,000,000 שקל כפופים לביצוע מאוזן של התקציב.
יגאל ביבי: עלות העובדים היא מיליון שקל וחצי, ומקפיאים 5,000,000 שקל בגלל שלא מפטרים אותם.
יגאל ביבי: תגיד לי, זה נורמלי?
יגאל ביבי: איך רוצים שאריה ביבי ינהל את העסק?
12943: אם ייתנו לי את ה-15,000,000 שקל, עד מאי אני אוכל לשלם משכורות כמו שצריך ואצליח לשרוד.
משה גפני: אני מבקש לקבל החלטה, בהתאם למה שנאמר כאן על-ידי המשתתפים וגם על-ידי חברי-הכנסת.
משה גפני: ועדת הפנים ואיכות הסביבה מבקשת, לאור הנתונים שהוצגו בפניה ולאור מצבה הקשה של העיר לוד, לבטל את פיטורי העובדים.
מקסים לוי: תאמר "מחליטה", ולא "מבקשת".
משה גפני: קודם נבקש, ואחר-כך נמשיך הלאה.
יגאל ביבי: תאמר לדחות את פיטורי העובדים.
משה גפני: לבטל את פיטורי העובדים.
יגאל ביבי: בשלב זה.
משה גפני: לא, לבטל את פיטורי העובדים.
משה גפני: מכיוון שמתקיימות בחירות, ייבחר ראש עיר חדש שיקבע מדיניות בתיאום עם משרדי הפנים והאוצר, יחליט על סדרי עדיפויות, ויחליט כיצד מבריאים את העיר שנמצאת במצוקה קשה לא רק מבחינת השירותים המוניציפליים שלה, אלא בכל התחומים, כפי שהוצג בפני הוועדה במספר ישיבות שהיא קיימה בעניין.
משה גפני: הוועדה דורשת להעביר באופן מיידי 15,000,000 שקל לעיריית לוד, כדי לאפשר את הניהול התקין ואת תשלום המשכורות לעובדים, וכדי שאפשר יהיה להמשיך לנהל את העיר בצורה תקינה עד חודש מאי, מועד הבחירות.
משה גפני: הוועדה סבורה, כי מצבה הקשה במיוחד של העיר לוד, והעובדה שהוחלט על קיום בחירות בעוד כארבעה חודשים, מחייבות את משרדי הממשלה להיערך בהתאם, דהיינו: לאפשר את סיומה התקין של הוועדה הקרואה, שעשתה עבודה נאמנה, ולהעביר לה את המענק, על מנת שתוכל להשלים את עבודתה כראוי, על מנת שהעובדים לא יסבלו, ועל מנת שהשביתה תסתיים, והעובדים ייכנסו למערכת בחירות באופן מסודר.
משה גפני: אני מבקש להעביר את תוכן ההחלטה לשר הפנים ולשר האוצר, ולבדוק תוך שבוע האם אכן הדברים האלה בוצעו.
משה גפני: אני חושב שגם שר הפנים וגם שר האוצר הם אנשים הגיוניים.
משה גפני: חבר-הכנסת מקסים לוי, אמרת ששר האוצר מסכים לזה.
מקסים לוי: אני אומר שההחלטה לא נובעת מההסכמה שלהם.
מקסים לוי: ההחלטה כאן תועבר למשרד האוצר ולמשרד הפנים, ואני חושב שההחלטה כאן היא הגיונית.
מקסים לוי: במצב לא נורמלי, עושים דברים לא נורמלים.
משה גפני: עמית לנג, נכון שזה נשמע הגיוני?
עמית לנג: אמרתי מה שאמרתי.
משה גפני: לילי פיינטוך ואדוני החשב, האם זה נשמע לכם הגיוני?
לילי פיינטוך: כן.
דוד כהן: מוטי מרדכי, תגיד פעם כן.
מוטי מרדכי: זה נשמע הגיוני, אבל אני מניח שיתקיים דיון במשרד.
משה גפני: אני מקווה שיקבלו את הדברים האלה, כי אם אתה מסתכל על הדברים באופן אובייקטיבי, אתה מגלה שהעיר לוד היא עיר שקשה מאד להתמודד עם בעיותיה.
משה גפני: החליטו על בחירות, אבל אולי לא היה צריך לקבוע בחירות, אלא להסתמך על דבריו של אריה ביבי, שאומר שהעיר לא מוכנה לבחירות.
משה גפני: אבל אם הוחלט ללכת לבחירות, אי אפשר לעמוד מהצד ולהחליט שיתקיימו בחירות, בלי לקחת בחשבון את ההשלכות שנובעות מכך.
משה גפני: לכן, אני חושב שאין מנוס מקיום ההחלטה הזאת, ואני מקווה שהיא תתבצע.
משה גפני: אנו דנים בהצעה לסדר היום של חברת-הכנסת מרינה סולודקין, בנושא הדרישה להשכלה גבוהה כתנאי בגיוס חוקרים למשטרה.
משה גפני: אני רוצה לתאר לכם את הרקע שקדם להצעה הזאת.
משה גפני: למעשה, חברת הכנסת סולודקין הגישה הצעת-חוק, שקובעת שתהיה דרישה להשכלה גבוהה בקרב החוקרים במשטרת ישראל.
משה גפני: היא הובאה להנהלת הקואליציה, ואף על פי שזה לא עניינה של הוועדה - מכיוון שאני גם משתתף בהנהלת הקואליציה - הצעתי הצעה שחברת-הכנסת סולודקין הסכימה לה.
משה גפני: אנחנו החלטנו, בהסכמתה, שאמנם היא לא מבטלת את הצעת-החוק, אבל היא תהפוך להצעה לסדר, שתידון כאן בוועדה.
משה גפני: היא הביעה התמרמרות על התנהלותם של מספר נושאים במשטרה, שקשורים לאחרונה בעיקר לעלייה מחבר העמים.
משה גפני: אני רוצה שתדעו שהנושא הזה מרחף כאן בחלל האוויר.
משה גפני: התקיים כאן דיון גם בנוגע לשר אביגדור ליברמן ולנושא ההאזנות, נושא שקשור לצבי בן-אריה.
משה גפני: לכולנו זה גורם אי נוחות רבה.
משה גפני: יכול להיות שהמשטרה צודקת, אבל הצדק בעניין הזה - יכול להיות שהוא נעשה, אבל לא מספיק נראה.
משה גפני: נראה כאילו יש מגמה מסוימת של אישים מסוימים, שהמשטרה נוהגת כלפיהם באופן אחר.
משה גפני: יכול להיות שאני טועה בעניין.
רלי סטריזובר: לפי המשפטים האחרונים שאמרת, אתה לוקח אותנו רחוק מאד מנושא הדיון.
רלי סטריזובר: האופן בו המשטרה נוהגת בנחקרים הוא נושא אחד, והאופן בו המשטרה מכשירה אנשי חקירות הוא דבר אחר לחלוטין.
משה גפני: על פניו נראה שאין קשר בין הדברים, וההצעה לסדר אפילו לא רומזת שזה הכיוון, אבל הנושא הזה הגיע לדיון, ואני מציין את הרקע לדברים.
משה גפני: זה לא סיפור שנולד בחלל האוויר, שחברת-הכנסת מרינה סולודקין החליטה שחוקרים במשטרה צריכים להיות בעלי תואר אקדמי, או בעלי השכלה גבוהה.
משה גפני: אני רוצה שתדעו שהעניין הזה מרחף בחללה של ועדת הפנים ואיכות הסביבה כבר זמן רב.
משה גפני: התנהל דיון על העניין הזה, וככל הנראה הוא יימשך.
מרינה סולודקין: עכשיו מדברים על האזנות סתר לראש-הממשלה.
משה גפני: אני לא בטוח שראש-הממשלה עניין כל-כך את המשטרה, כמו אביגדור ליברמן.
משה גפני: הנושא של השר ליברמן הועלה כאן בוועדה, והוא עוד יעלה לדיון.
משה גפני: על כל פנים, תדעו שזה הרקע, ואני גם מבקש שתעבירו את הדברים לממונים עליכם.
משה גפני: שאלה אותי מנהלת הוועדה באשר לאפשרות להכניס לסדר היום לא רק את הנושא הזה, אלא את המשך הדיון בנושא של השר אביגדור ליברמן, כי עדיין לא השלמנו את הדיון בעניינו.
משה גפני: אני לא רציתי לעשות זאת, כי אמרתי שהנושא הוא רגיש, אבל אני לא אוכל להתחמק מזה לאורך זמן.
משה גפני: מדי שבוע דורשים ממני חברי-הכנסת לדון בעניין.
משה גפני: המשטרה צריכה לומר לנו מה היא עושה בעניין הזה.
משה גפני: מה שקורה בחקירה זה לא מענייננו, אבל אם אין שום רבב באופן פעולתה של המשטרה, היא צריכה לדאוג שהצדק גם ייראה ולא רק ייעשה.
משה גפני: השבוע במיוחד, המשמעות הזאת של ציטוטים לראש-ממשלה מכהן ולמנכ"ל משרדו, מזכירים משטרים שאנחנו רוצים לברוח מהם כמטחווי קשת.
משה גפני: אני מתאר לעצמי, שלמרות שאתם אנשי משטרה, אתם מעדיפים שהמשטרה לא תהיה מעורבת בדברים כאלה.
משה גפני: חברת-הכנסת מרינה סולודקין, אני רוצה להעביר לך את רשות הדיבור.
מרינה סולודקין: כבוד הרב, אני מאד מודה לך כך שהבאת לפשרה בין ההצעה המקורית שלי לבין הצעת הקואליציה.
מרינה סולודקין: אני רוצה לספר לחברים הנכבדים, שאני מייצגת את קהילת העולים החדשים.
מרינה סולודקין: יש הרבה עימותים ואי הבנות, ואפילו הפחתה מכבודה של מערכת החוק והצדק מצד קהילת העולים.
מרינה סולודקין: כשאני ניתחתי את העניין, מצאתי שבמקרים רבים בתיקים ובפרשות שהיו חשובים לקהילת יוצאי ברית-המועצות לשעבר, החקירה לא היתה עמוקה אלא רשלנית, והכלים שהחוקרים השתמשו בהם לא היו מספיק מדעיים.
מרינה סולודקין: כמו-כן, מצאתי שההשכלה של חלק מהחוקרים היתה נמוכה.
מרינה סולודקין: גם כשנכחתי בדיוני משפט המדינה נגד רוצחי יאן שפשוביץ, החייל שנהרג באשקלון במסעדת "יולנדה", שמעתי הרבה דברים שגרמו לי תדהמה.
מרינה סולודקין: מדובר ביותר מ-1,000,000 איש, שהתרגלו לכך שתפקיד החוקר הוא תפקיד גבוה ורם.
מרינה סולודקין: אי אפשר להתקבל לתפקיד זה בברית-המועצות לשעבר, בלי להיות בעל תואר שני בקרימינולוגיה או במשפטים.
מרינה סולודקין: היו מקרים יוצאים מן הכלל של אנשים שבאו מתחומים אחרים, אבל הם עשו הסבה מקצועית, וגם היה להם תואר שני בתחום אחר, בפילוסופיה או בפסיכולוגיה לדוגמה.
מרינה סולודקין: אני כל הזמן שומעת את הקהילה שלי שואלת, איך זה יכול להיות שרופא במדינת-ישראל צריך לקבל תואר ולעבור התמחויות כדי להתקדם מבחינה מקצועית, ולעומת זאת במקרים רבים, חוקרים רבים הם לא מספיק מקצועיים.
מרינה סולודקין: צריך לזכור שחקירה עמוקה היא דבר מאד חיוני לתהליכים משפטיים נכונים.
מרינה סולודקין: פניתי לשר לביטחון פנים לשעבר, גם למר אביגדור קהלני וגם למר שלמה בן-עמי, ואני עכשיו במגעים עם השר לביטחון פנים המכהן וגם עם שר המשפטים.
מרינה סולודקין: יש ארגוני עולים, שאומרים שיש מספר לא מבוטל של אנשים מהקהילה שלנו, שיושבים בבתי-כלא, והם חפים מפשע.
מרינה סולודקין: זה לא רק עניין של שיח פנימי, אלא זה מופיע בעיתונות הרוסית.
מרינה סולודקין: כל הזמן נשאלת שאלה, איך קורה שהגענו למולדת שלנו, ואנחנו כבר לא חיים במשטר טוטליטרי, אלא בדמוקרטיה, ולמרות זאת אין סטנדרטים השכלתיים גבוהים לחוקרי המשטרה.
מרינה סולודקין: החולצה של אחד הנאשמים במשפט שפשוביץ, שהיתה מוכתמת בדם של הנרצח, לא צורפה בזמן החקירה לעדויות, ורק בזמן דיוני בית-המשפט, אחד מעורכי-הדין שלח את החולצה לניתוח מעבדתי, ושם התגלה שמדובר בדם של יאן שפשוביץ.
מרינה סולודקין: לנו זה נשמע איום ונורא, שדברים הכרחיים אפילו לא מצורפים לעדויות.
מרינה סולודקין: אחרי משפט יאן שפשוביץ, יש לציבור תחושה, ששני נאשמים "נעלמו" ממערכת המשפט והצדק, ולגבי אלה שהתחילו את הקטטה שבסופה נרצח יאן שפשוביץ, אחד מהם לא נשפט בכלל כי אמרו שהוא סובל ממחלה קשה מאד, והשני קיבל עונש של תשעה חודשי מעצר, ולא ישב אפילו יום אחד בכלא.
מרינה סולודקין: האם אני צריכה לומר לכם, שחקירות בנושא של הטרדות מיניות הביאו לכך שלפחות חמישה אנשים יושבים עכשיו, או ישבו בבתי-כלא, כאשר לא היו עדויות, אלא רק היה מדובר במילה של עולה מול מילה של איש אחר יליד הארץ?
מרינה סולודקין: אני לא שופטת מישהו, אבל אני מצפה לשמוע בישיבה שלנו, למה המערכת של המשרד לביטחון פנים והמערכת המשפטית כל-כך מתנגדות לחוק שמבקש לקבוע סטנדרטים גבוהים לחוקרים של מדינת-ישראל.
מרינה סולודקין: קרן גלאון לכנו: לפני שרלי סטריזובר תאמר את דבריה, צריך לקחת בחשבון שאם מדובר על אנשים שיושבים בכלא, לא רק המשטרה היתה מעורבת, אלא גם התביעה, בתי-המשפט ומערכות שונות.
מרינה סולודקין: רוב הסיכויים הם שבסופו של דבר, אם בית-המשפט הרשיע את הנאשמים, היה איזשהו הליך משפטי ארוך, שאולי מצריך בדיקה של רבדים נוספים בהליך הזה.
מרינה סולודקין: אנחנו התכוננו לדיון בעיקר על נושא ההשכלה האקדמית, ולכן לא נתייחס כל-כך לנושאים אחרים שהועלו פה, אלא אם כן אתם תבקשו זאת, מאחר שלא הבאנו חומר רקע מקדים ונתונים.